па́ѵла та́кожде собо́ю призыва́я и предразглаго́льствуя хрс̑то́съ, могі́й а́біе ѿве́рсти ѻ́чи єгѡ̀, и соверше́нства пу́ть сказа́ти, ко ана́ніи посыла́етъ, и ѿ негѡ̀ повелѣва́етъ научи́тися путѝ и́стины, глаго́ля: воста́ни, вни́ди во гра́дъ, и та́мѡ рече́тся тѝ, что̀ тѝ подоба́етъ твори́ти: уча́ ны си́ми путево́дству предъ̑успѣ́вшихъ послѣ́довати: да не когда̀ ѡ па́ѵлѣ до́брѣ глаго́ланное, ѕлѣ̀ разумѣ́емое, примѣ́ръ къ самонра́вію бу́детъ пото́мственному ро́ду, кому́ждо хотя́щу подо́бнѣ па́ѵлу ѿ бг҃а, а не ѿ ѻтє́цъ на и́стину наставля́тися